Сам жа фестываль пакуль на раздарожжы і яшчэ не вызначыўся, якой мадэлі яму прытрымлівацца далей. Сёлетні ж атрымаўся напалову “летнім”, разлічаным на “адпачынкавую” публіку, з відавочным камерцыйным адценнем. А напалову — канцэпцыйным, скіраваным да сучасных павеваў у харэаграфіі. Былі прапановы праводзіць у яго межах конкурс, але гэта пакуль хіба адна з магчымых перспектыў. Бо на сёння ўсё вызначаюць грошы, і ўжо адно тое, што такі фестываль існуе, з’яўляецца значнай заваёвай тэатра.